Brig. Sally de Beer, woordvoerder van die polisie, het gesê die voorval het Vrydag omstreeks 20:30 plaasgevind. Sy het gesê die gebou waarin die MIV-ondersteuningseenheid geleë is en die gebou vir koshuisstudentesake is beskadig.
Volgens De Beer ondersoek die polisie twee sake van brandstigting. Niemand in nog hegtenis geneem nie. Sy het ook gesê niemand is tydens die voorval beseer nie. Nog twee petrolbomme is op die toneel gevind en deur die polisie verwyder.
Die Russiese nuuswebwerf Meduza het onder meer met die ouers van drie dogters gepraat wat in dié brand dood is. Olga Lillyevyali, die ma van die drie dogters, het aan die nuuswebwerf gesê sy het oproepe van haar dogters ontvang oomblikke voordat hulle in die fliekteater in die winkelsentrum dood is. Hulle is enkele ure voor die voorval deur hul pa by die winkelsentrum afgelaai om ŉ fliek te gaan kyk. “Ons kinders het doodgebrand terwyl ons net staan en kyk het. Ons is gevul met skok en afgryse,” het sy gesê.